I 2006 modtog Falck 48 klager over ambulancernes akutte kørsler - et fald fra 55 i 2005. Samtidig steg antallet af kørte ture fra 312.150 til 323.077. Antallet af klager svarer dermed til én klage pr. 6370 ture, fortæller Falck i en pressemeddelelse. Geografisk er der ingen særlige tendenser - dog har hverken de daværende Vestsjællands, Ribe og Nordjyllands amter haft en eneste klage i 2006. - Én klage er én for mange. Så vi er stolte af, at vi slet ikke har haft klager sidste år, siger regionsdirektør Claus Aagaard fra Falcks Region Nord. Klageantallet er altså meget lille i forhold til det til samlede antal kørsler. Derfor kan udsvingene statistisk set være præget af tilfældigheder, og det er derfor umuligt at sige noget om udviklingen fra år til år, konstaterer Falck. Trods den gode udvikling fastholder Falck et stærkt fokus på antallet af klager, understreger Falck-ledelsen.

Referat:
Og der var slet igen i Nordjylland sidste år